15. ΑΠΟΦΑΣΗ ΥΠΟΥΡΓΟΥ ΑΝΑΠΤΥΞΗΣ Αριθ.Κ3/10417 της 25 Νοεμ.-5 Δεκ.1997 (ΦΕΚ Β΄1086) (Διόρθ.Σφαλμ. στο ΦΕΚ Β΄ της 27  Ιαν.1998) Καθορισμός ποσοστού διάθεσης επί της εισφοράς υπέρ του Ταμείου Εθνικής Οδοποιΐας στο Επικουρικό Κεφάλαιο. ΄Εχοντας υπόψη: 1. Τις διατάξεις του Νόμ.1558/85 «Κυβέρνηση και Κυβερνητικά ΄Οργανα». 2. Τις διατάξεις του Π.Δ.397/88 «Οργανισμός του Υπουργείου Εμπορίου», όπως ισχύει. 3. Τις διατάξεις του Π.Δ.27/96 «Συγχώνευση των Υπουργείων Τουρισμού, Βιομηχανίας-Ενέργειας και Τεχνολογίας και Εμπορίου, στο Υπουργείο Ανάπτυξης». 4. Την υπ’ αριθ.114/4.10.96 απόφαση του Πρωθυπουργού και της Υπουργού Ανάπτυξης «Ανάθεση αρμοδιοτήτων στους Υφυπουργούς Ανάπτυξης». 5.Τις διατάξεις των άρθρ.16 έως 25 και 39 του Νόμ.489/76 «Περί υποχρεωτικής ασφάλισης της εξ ατυχημάτων των αυτοκινήτων αστικής ευθύνης», όπως ισχύει μετά την τροποποίησή του με το άρθρ.37 του Νόμ.2496/97 «Ασφαλιστική σύμβαση, τροποποιήσεις της νομοθεσίας για την ιδιωτική ασφάλιση και άλλες διατάξεις». 6.Την υπ’ αριθ.Κ4/1123/27.8.77 υπουργική απόφαση (ΦΕΚ 953/Β/29.9.77) «Περί επιβολής εισφοράς επί των ασφαλίστρων αυτοκινήτου υπέρ του Ταμείου Εθνικής Οδοποιΐας», αποφασίζουμε: «1.Ορίζουμε όπως από την επιβληθείσα με την υπ’ αριθ.Κ4-1123/27.8.77 Υπουργική Απόφαση, εισφορά υπέρ του Ταμείου Εθνικής Οδοποιΐας, ποσοστό 60% αυτής διατίθεται υπέρ του Επικουρικού Κεφαλαίου για την εκπλήρωση των σκοπών του». Η παρ.1 αντικαταστάθηκε ως άνω από την Κ3-11475/26 Νοεμ.1998-8 Φεβρ.1999 (ΦΕΚ Β΄77), απόφ. Υπ. Ανάπτυξης. Σύμφωνα δε με την ίδια παρ.1, η άνω ρύθμιση ισχύει για τις αποδόσεις εισφορών από 1-1-1999 2.Ο χρόνος απόδοσης της εισφοράς είναι ο ίδιος που ισχύει για το ΤΕΟ (παρ.3 Υ.Α. Κ4/1123/27.8.77). 3. Η κατά το άρθρ.22 του Νόμ.489/76,όπως ισχύει, Διαχειριστική Επιτροπή του Επικουρικού Κεφαλαίου, έχει την υποχρέωση να υποβάλλει στο Υπουργείο Ανάπτυξης, κατά τους μήνες Μάρτιο και Σεπτέμβριο, κάθε έτους, αναλυτική κατάσταση των εισπραχθεισών, για το χρονικό διάστημα από 1ης Ιουλίου μέχρι 31 Δεκεμβρίου του προηγουμένου έτους και από 1ης Ιανουαρίου μέχρι 30 Ιουνίου του ίδιου έτους, αντίστοιχα, εισφορών της παρούσας απόφασης από κάθε ασφαλιστική εταιρεία, καθώς και αναλυτική κατάσταση των καταβληθεισών κατά το ίδιο διάστημα, αποζημιώσεων στους δικαιούχους. 4. Η παρούσα ισχύει για τις αποδόσεις εισφορών από 1..1.1998. 